Návrh zásad vzdelávania štátnych zamestnancov   pracujúcich v oblasti európskych záležitostí a finančných prostriedkov ES v nadväznosti na zavedenie systému EDIS

1. Východiská návrhu zásad vzdelávania štátnych zamestnancov   pracujúcich v oblasti európskych záležitostí a finančných prostriedkov Európskeho spoločenstva v nadväznosti na zavedenie systému EDIS 
Návrh zásad vzdelávania štátnych zamestnancov pracujúcich v oblasti európskych záležitostí a finančných prostriedkov Európskeho spoločenstva v nadväznosti na zavedenie rozšíreného decentralizovaného implementačného systému EDIS – Extended Decentralised Implementation System (ďalej len: “Návrh zásad vzdelávania v nadväznosti na EDIS“) rešpektuje doterajšie koncepčné, strategické a právne východiská v oblasti vzdelávania štátnych zamestnancov, ako aj dokumenty EÚ pre oblasť vzdelávania. Pri práci na návrhu zásad vzdelávania v nadväznosti na EDIS boli východiskom najmä nasledujúce dokumenty: 	
•	Zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len: “zákon o štátnej službe“)
•	Zákon č. 386/1997 Z. z. o ďalšom vzdelávaní a o zmene a doplnení niektorých zákonov v znení neskorších predpisov (ďalej len: “zákon o ďalšom vzdelávaní)
•	Zákon č. 523/2004 Z. z. o rozpočtových pravidlách verejnej správy   a o zmene a doplnení niektorých zákonov
•	Stratégia vzdelávania štátnych zamestnancov, schválená uznesením vlády Slovenskej republiky č. 669/2003
•	Koncepcia vzdelávania štátnych zamestnancov, schválená uznesením vlády Slovenskej republiky č. 79/2004
•	Služobné predpisy Úradu pre štátnu službu týkajúce sa problematiky vzdelávania
2. Zámer návrhu zásad vzdelávania v nadväznosti na EDIS 
Zámerom návrhu zásad vzdelávania v nadväznosti na EDIS je vytvoriť jednotný systémový rámec pre prípravu, realizáciu a hodnotenie predmetného vzdelávania. Uvedený rámec vzdelávania je plne v súlade so systémovým prístupom ustanoveným v zákone o štátnej službe. Akreditáciou implementačných agentúr Slovenskej republiky v rámci EDIS sa zabezpečuje plynulý prechod od predvstupových ku Kohéznemu a štrukturálnym fondom, pod  vzdelávaním v nadväznosti na EDIS, teda rozumieme vzdelávanie štátnych zamestnancov plniacich úlohy v oblastiach spojených s implementáciou fondov  Európskeho spoločenstva. 
3. Cieľ návrhu zásad vzdelávania v nadväznosti na EDIS
Cieľom návrhu zásad vzdelávania v nadväznosti na EDIS je metodicky upraviť vzdelávanie štátnych zamestnancov plniacich úlohy v oblastiach spojených s implementáciou fondov  Európskeho spoločenstva tak, aby výsledkom boli kvalitne pripravení štátni zamestnanci na podmienky, keď Európska komisia už nebude udeľovať predbežný súhlas na prípravu a implementáciu projektov na čerpanie finančných prostriedkov z týchto fondov.
4. Zásady vzdelávania v nadväznosti na EDIS
I.	Úspešné čerpanie finančných prostriedkov z fondov Európskeho spoločenstva je eminentným záujmom Slovenskej republiky a v tomto kontexte vzdelávanie v tejto oblasti je prioritou vzdelávania na služobných úradoch.

II.	Vzdelávanie v nadväznosti na EDIS sa bude realizovať na základe zákona o štátnej službe  a naň nadväzujúcich právnych a metodických dokumentov.

III.	Jednotlivé služobné úrady sú zodpovedné za zabezpečenie vzdelávania v nadväznosti na EDIS a za jeho kvalitu a efektívnosť (§ 77 ods. 1 zákona o štátnej službe). Úrad pre štátnu službu ponúka prehľad tém, ktoré by mohli byť obsahom uvedeného vzdelávania (prílohy č. 1 – 3), ako aj príklad vzdelávacích projektov a rámcových programov vzdelávania (prílohy č. 4 – 6).  

IV.	Úlohy v súvislosti s týmto vzdelávaním sa ukladajú štátnym zamestnancom písomným pokynom v zmysle Metodiky k služobnému hodnoteniu (bod 3.), ktorá bližšie objasňuje Služobný predpis Úradu pre štátnu službu č. 5/2004 z 24. mája 2004, ktorým sa  určujú  kritériá  služobného  hodnotenia  a  podrobnosti o  služobnom  hodnotení  štátneho  zamestnanca.

V.	Vzdelávanie v nadväznosti na EDIS sa bude realizovať jednotným systémovým postupom (cyklus: analýza vzdelávacích potrieb - identifikácia cieľovej skupiny – určenie minimálnych štandardov vedomostí, schopností a postojov – odhad rizík realizácie vzdelávania – vypracovanie plánu vzdelávania – zabezpečenie realizácie vzdelávania – vyhodnotenie vzdelávania).

VI.	Pri zabezpečovaní  vzdelávania v nadväznosti na EDIS sú služobné úrady autonómne a postupujú v súlade so svojimi potrebami a možnosťami s prihliadnutím na zásadu č. I. 

VII.	Vzdelávanie v nadväznosti na EDIS sa bude realizovať buď prostredníctvom rezortných vzdelávacích inštitúcií, alebo na trhu vzdelávania vo voľnej súťaži vzdelávacích inštitúcií v súlade so zákonom č. 523/2003 Z. z. o verejnom obstarávaní a o zmene zákona č. 575/2001 Z. z. o organizácií činnosti vlády a organizácií ústrednej štátnej správy v znení neskorších predpisov. (Vzhľadom na to, že ide o prehlbovanie kvalifikácie, nevzťahuje sa na vzdelávanie v nadväznosti na EDIS povinnosť akreditácie v zmysle Stanoviska Úradu pre štátnu službu k povinnosti akreditácie vzdelávacích aktivít podľa zákona o ďalšom vzdelávaní, ktoré sa uskutočňujú na základe § 77 ods. 1 až 4 zákona o štátnej službe.)

VIII.	Kvalitu vzdelávania v nadväznosti na EDIS zabezpečia služobné úrady stanovením náročných minimálnych štandardov na konkrétne časové obdobie a priebežnou kontrolou realizácie vzdelávania.

IX.	Pri zabezpečovaní realizácie vzdelávania v nadväznosti na EDIS sa služobné        úrady orientujú na vzdelávacie inštitúcie, ktoré si priebežne overujú účinnosť svojho vzdelávania počas i po skončení vzdelávacej aktivity, a primerane k obsahu využívajú interaktívne metódy, metódy orientované na riešenie problémov a inscenačné metódy. Najvhodnejšie formy predmetného vzdelávania sú tie, ktoré sú orientované na prax: workshop, výcvik (training) a stáž (napríklad výmenná stáž medzi organizáciami s obdobnými úlohami).

Príloha č. 1
Návrh obsahového zamerania vzdelávania - základné témy pre:

Štrukturálne fondy
-         Národný rozvojový plán
-         Rámec podpory spoločenstva (uznesenie vlády SR č. 141/2004)
-         Nariadenie rady ES č. 99 /1260 o štrukturálnych fondoch, zmenené a doplnené   
      nariadením rady ES č. 2001/1447/ES a nariadením rady EK č. 2003/1105/ES
-        Nariadenie rady ES č. 2001/438/ES ustanovujúce podrobné pravidlá implementácie nariadenia Rady č. 99/1260/ES a doplnené nariadením EK č. 2002/2355/ES
-   Nariadenie Európskej komisie č. 2000/1685/ES stanovujúce podrobné pravidlá pre implementáciu nariadenia Rady č. 99/1260/ES týkajúce sa oprávnenosti výdavkov operácií spolufinancovaných zo štrukturálnych fondov zmenené nariadením Európskej komisie č. 2003/1145/ES
-	Operačný program Základná infraštruktúra
-	Sektorový operačný program Priemysel a služby
-	Sektorový operačný program Ľudské zdroje
-	Sektorový operačný program Poľnohospodárstvo a rozvoj vidieka
-	Nariadenie rady ES č. 2004/448/ES, ktorým sa mení nariadenie Európskej komisie č. 2000/1685/ES stanovujúce podrobné pravidlá pre implementáciu nariadenia Rady č. 99/1260/ES týkajúce sa oprávnenosti výdavkov operácií spolufinancovaných zo štrukturálnych fondov a ktoré ruší nariadenie Európskej komisie č.2003/1145/ES
-	Zákon č. 303/1995 Z. z. o rozpočtových pravidlách v znení neskorších predpisov
-	Zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov
-	Zákon č. 503/2001 Z. z. o podpore regionálneho rozvoja a o zmene a doplnení niektorých zákonov v znení neskorších predpisov
-    Ďalšie nariadenia vzťahujúce sa na štrukturálne fondy
Kohézny fond
-         Národný rozvojový plán
-         Nariadenie rady ES č. 1386/2002
-	Nariadenie rady ES č. 94/ 1164/1999, ktorým sa zakladá Kohézny fond, zmenené a doplnené Nariadením Rady č. 99/1264 ES a nariadením EK č. 99/1265/ES 
-	Nariadenie rady 2002/1386/ES, ktorým sa stanovujú podrobné pravidlá realizácie nariadenia rady č. 94/1164/ES ohľadne riadiacich a kontrolných systémov pre pomoc poskytnutú v rámci Kohézneho fondu a postupy pre vykonávanie finančných opráv 
-	Nariadenie EK č. 2003/16 ES, ktorým sa stanovujú podrobné pravidlá realizácie nariadenia rady č. 94/1164/ES
-	Koncepcia systému finančného riadenia Kohézneho fondu 
-	Koncepcia systému finančného riadenia Kohézneho fondu (uznesenie vlády SR č. 946/ 2003)
Predvstupový fond PHARE a Prechodný fond
-	riadenie projektového cyklu
-	strategické dokumenty SR pre PHARE  a  Prechodný fond 
-	strategické dokumenty EK pre PHARE a  Prechodný fond 

Príloha č. 2
Návrh obsahového zamerania vzdelávania - odborné témy pre:
Štrukturálne fondy
           _        Programový dokument SOP/OP/JPD/CIP
-         Programový doplnok SOP/OP/JPD/CIP
-         Jednotný programový dokument NUTS II - Bratislava Cieľ 2,3
-         Programový doplnok JPD NUTS II - Bratislava cieľ 2,3
-	Nariadenie rady ES o zriadení príslušného štrukturálneho fondu
-	Koncepcia financovania projektov podporovaných zo štrukturálnych fondov na roky 2004-2006 (uznesenie vlády SR č. 859/2004)
-	Koncepcia systému finančného riadenia štrukturálnych fondov 
-     Právne predpisy SR dotýkajúce sa verejného obstarávania
-     Právne predpisy dotýkajúce sa finančnej kontroly a vnútorného auditu
-     Programy Iniciatívy ES INTERREG IIIA,  ES IIIB CADSES, ES INTERREG IIIC 
       východná zóna
-     Program iniciatívy ES EQUAL
 B2. Kohézny fond
-	Stratégia SR pre Kohézny fond – doprava/ životné prostredie
-	 Interné manuály procedúr
-	Koncepcia systému finančného riadenia Kohézneho fondu  (uznesenie vlády SR   č. 946/2003 )
-	Právne predpisy týkajúce sa verejného obstarávania
-	Právne predpisy týkajúce sa finančnej kontroly a vnútorného auditu

B3: Predvstupový fond PHARE a Prechodný fond
-	programovanie (projektový dizajn)
-	monitorovanie (príprava monitorovacích správ)
-	hodnotenie
-	verejné obstarávanie
-	vnútorný audit
-	finančná kontrola
-	finančné riadenie

Príloha č. 3

Návrh obsahového zamerania vzdelávania - všeobecné témy 
      -         Počítačové zručnosti, certifikát ECDL
-         Negociačné schopnosti
-         Manažment času
-         Jazyková príprava
-     Diplomatický protokol

Príloha č. 4

Základné vzdelávanie k štrukturálnym fondom a Kohéznemu fondu:

Vzorový projekt A: Minimum o regionálnej a štrukturálnej politike EÚ

Odborný garant: 
Konkrétny ÚOŠS
Predkladateľ projektu: 
(konkrétna vzdelávacia inštitúcia)
Cieľová skupina: 
Zamestnanci riadiacich orgánov, sprostredkovateľských orgánov pod riadiacim orgánom, sprostredkovateľským orgánom pod platobným orgánom, platobných jednotiek a finančnej kontroly a auditu.
Odhad početnosti cieľovej skupiny: 
X štátnych zamestnancov, podľa potrieb ÚOŠS. 
Charakteristika typu vzdelávania: 
Základné, informačné a všeobecné zoznámenie sa s danou problematikou a terminológiou.  
Celkový rozsah:
6 - 8 vyučovacích hodín prezenčného kurzu.
Profil absolventa:
-	základná znalosť nástrojov financovania regionálnej a štrukturálnej politiky EÚ a previazanosti štrukturálnej politiky EÚ s ostatnými politikami Európskych spoločenstiev, 
-	znalosť previazanosti cieľov medzi štrukturálnymi fondmi a Kohéznym fondom EÚ,
-	znalosť princípov realizácie regionálnej politiky a štrukturálnej politiky, 
-	primárna a sekundárna legislatíva Európskych spoločenstiev,
-	znalosť základných princípov a možnosti financovania programov Iniciatív Európskych spoločenstiev.
Vzdelávacie formy a metódy:  
-  prezentačná forma (prednáška s diskusiou, práca v skupinách),
-  e - learning (štúdium prostredníctvom internetu vrátane záverečného skušobného testu), 
-  samoštúdium s využitím študijnej literatúry alebo CD ROM. 
Spôsob ukončenia kurzu: 
Záverečný test, potvrdenie o absolvovaní.
Rámcový program vzdelávania pre projekt A:	Minimum o regionálnej a štrukturálnej politike EÚ

Charakteristika:
Študijný modul umožňujúci základné, informačné a všeobecné zoznámenie sa s  danou problematikou a terminológiou (predpokladaný rozsah - jednodenný modul, respektíve samoštúdium).  

Vzdelávací cieľ: 
Oboznámiť účastníkov s vývojom, aktuálnym stavom, významom a princípmi regionálnej a štrukturálnej politiky a s nástrojmi jej financovania vrátane informácie o stave pripravenosti SR na využívanie týchto nástrojov.
Rozsah:
6 - 8 vyučovacích hodín.
Organizátor a predkladateľ projektu:
(konkrétna vzdelávacia inštitúcia).
Obsahové zameranie : 
Po absolvovaní tohoto modulu budú účastníci schopní:
	-	vymenovať nástroje financovania regionálnej a štrukturálnej politiky EÚ,
  	-	pochopiť previazanosť cieľov medzi štrukturálnymi fondmi a Kohéznym fondom EÚ,
-	charakterizovať a aplikovať štyri hlavné a dva doplňujúce princípy realizácie regionálnej politiky a štrukturálnej politiky,
-	charakterizovať aktuálny stav prípravy SR na využívanie štrukturálnych fondov, Kohézneho fondu EÚ a Iniciatív spoločenstiev.

Téma	Zameranie 	
Úvod do problematiky EÚ, primárna a sekundárna legislatíva	Vysvetlenie pojmov, základné legislatívne akty, legislatíva súvisiaca s regionálnou a štrukturálnou politikou, pramene.	
Politiky ES	Spoločné a komunitarizované politiky ES.	
Rozpočet ES	Príjmová a výdajová stránka rozpočtu ES, kapitoly a objemy prostriedkov na obdobie 2000 až 2006, trendy, objemy a alokácie prostriedkov pre nové členské štáty.	
Regionálna a štrukturálna politika EÚ

	Identifikácia problémového regiónu na národnej a únijnej úrovni, členenie NUTS.	
Regionálna a štrukturálna politika EÚ	Agenda 2000, ciele pre obdobie 2000 až 2006, iniciatívy spoločenstva, technická pomoc, faktory ovplyvňujúce mieru spolufinancovania na príkladoch členských štátov EÚ.	
Princípy regionálnej a štrukturálnej politiky	Charakteristika princípov regionálnej politiky a štrukturálnej politiky, aplikácia na konkrétnych projektoch, princíp adicionality: úloha súkromného (bankového) sektora pri implementácii projektov regionálnej politiky a štrukturálnej politiky EÚ.	
Príprava SR na využívanie štrukturálnych fondov a Fondu súdržnosti EÚ, formy predvstupovej pomoci	Sústava programových dokumentov SR, implementačné štruktúry, súčasný status quo.	
Nástroje podpory v predvstupovom období	Princípy fungovania, zamerania a financovania ISPA a SAPARD, PHARE, objemy prostriedkov, podobnosť so štrukturálnymi fondmi a Kohéznym fondom EÚ	
Zhrnutie a predloženie overovacieho testu	Vyhodnotenie testu	
Odborný garant: 
(konkrétny ÚOŠS)
Cieľová skupina: 
Zamestnanci riadiacich orgánov, sprostredkovateľských orgánov pod riadiacim orgánom, sprostredkovateľským orgánom pod platobným orgánom, platobných jednotiek a finančnej kontroly a auditu. Vybraní štátni zamestnanci, ktorí doposiaľ nevykonávali činnosti v oblasti štrukturálnych fondov.
Vzdelávacie formy a metódy:  
-  prezentačná forma (prednáška s diskusiou, práca v skupinách),
-  e - learning (štúdium prostredníctvom internetu vrátane záverečného skušobného testu), 
-  samoštúdium s využitím študijnej literatúry alebo CD ROM. 
Organizátor a predkladateľ projektu:
(konkrétna vzdelávacia inštitúcia).
Lektorský zbor:
a)	e-learning, 
b)	špecializovaní lektori. 
Pedagogická dokumentácia, spätná väzba, vyhodnotenie štúdia:
a)	prihlásenie, priebeh štúdia, vyhodnocovanie odpovedí, feedback a záverečný test ako súčasť softvéru  e-learningového programu, 
b)	prevzatie študijných materiálov, vypracovanie testu a jeho vyhodnotenie inštruktorom.
Didaktická technika a učebné pomôcky:
a)	e-learning na PC,
b)	      skriptá.
Študijne materiály:
a)	softwarový program,
b)	skripta. 
Doporučená literatúra:
a)	odkazy na servery s informáciami o EÚ,
b)         rozširujúca literatúra uvedená v skriptách.
Finančné zaistenie:
Podľa rozpočtových pravidiel platných v SR.
Spôsob ukončenia kurzu: 
Záverečný test, osvedčenie o absolvovaní.

Vzorový projekt B:  Základný kurz pre strategické plánovanie a riadenie verejných projektov  

Odborný garant: 
(konkrétny ÚOŠS)
 Predkladateľ projektu: 
(konkrétna vzdelávacia inštitúcia)

Cieľová skupina:  
Zamestnanci riadiacich orgánov, sprostredkovateľských orgánov pod riadiacim orgánom, sprostredkovateľským orgánom pod platobným orgánom, platobných jednotiek a finančnej kontroly a auditu.
Odhad početnosti cieľovej skupiny: 
X štátnych zamestnancov, podľa potrieb ÚOŠS. 
Charakteristika typu vzdelávania: 
Prehlbujúci kurz vzdelávania k štrukturálnym fondom, nadväzujúci na projekt A: Minimum o regionálnej a štrukturálnej politike EÚ.
Celkový rozsah:
2 dni - 16 vyučovacích hodín prezentačného kurzu.  
Profil absolventa:
-	znalosť vývoja, aktuálneho stavu, významu a princípov strategického plánovania a riadenia verejných projektov vrátane zoznámenia sa so stavom pripravenosti SR v tejto oblasti,
-	znalosť základných procesných pravidiel, normativnych nárokov EÚ a ďalších predpisov a zmlúv pre implementáciu štrukturálnych fondov a Kohézneho fondu EÚ,
-	schopnosť rozpoznať ťažko realizovateľné alebo nerealizovateľné projekty už v počiatočných fázach posudzovania projektov (výber a posudzovanie projektov),
-	znalosť väzieb projektov na sústavu programových dokumentov regionálneho rozvoja,
-	znalosť úverových zdrojov a previazanosť s verejnými financiami,
-	metodológia programovania, 
-	vyhodnotenie SWOT analýzy, identifikácia priorít, cieľov a opatrení, 
-	základné techniky projektovania a programovania,
-	cielené vytváranie partnerských väzieb a zaisťovanie komunikácie medzi všetkými aktérmi regionálneho rozvoja, príp. reakcie na potreby preškoľovania nižších článkov rozvoja regionálneho rozvoja,
-	znalosť základov finančného riadenia a kontroly vrátane detekcie, prevencie a korekcie nezrovnalostí,
-	znalosť základov kontrolných mechanizmov a auditu hospodárenia s prostriedkami štrukturálnych fondov a Kohézneho fondu EÚ.
Vzdelávacie formy a metódy: 
Prezentačný dvojdenný kurz nadväzujúci na vzdelávací projekt A (maximálne využitie interaktívnych metód výuky), e-learning (štúdium pomocou internetového prehliadača vrátane skušobného testu), doplňujúce samoštúdium s využitím študijnej literatúry alebo CD ROM.
Spôsob ukončenia kurzu: 
Záverečný test, osvedčenie o absolvovaní.
Rámcový program vzdelávania pre projekt B:  Základný kurz pre strategické plánovanie a riadenie verejných projektov  

Charakteristika:
Študijný modul (nadväzujúci na absolvovanie kurzu podľa vzdelávacieho projektu A) umožňujúci základne zoznámenie sa s danou problematikou pre potrebu zamestnancov, ktorí budú pôsobiť v riadiacich orgánoch alebo v platobnom orgáne.

Vzdelávací cieľ: 
Oboznámiť účastníkov s vývojom, aktuálnym stavom, významom a princípmi strategického plánovania a riadenia verejných projektov vrátane zoznámenia sa so stavom pripravenosti SR v tejto oblasti. Naučiť účastníkov rozpoznať ťažko realizovateľné alebo nerealizovateľné projekty už v počiatočných fázach posudzovania projektov. Pochopiť väzby projektov na sústavu programových dokumentov regionálneho rozvoja a tým zároveň pochopiť previazanosť úverových zdrojov s verejnými financiami. 
Rozsah:
2 dni – 16 vyučovacích hodín.
Organizátor a predkladateľ projektu:
(konkrétna vzdelávacia inštitúcia).
Obsahové zameranie : 
Po absolvovaní tohoto modulu budú účastníci schopní:
-	chápať vývoj, aktuálny stav, význam a princípy strategického plánovania a riadenia  verejných projektov vrátane stavu pripravenosti SR v tejto oblasti,
-	orientovať sa v procesných pravidlách, normatívnych nárokoch EÚ a ďalších predpisoch a zmluvách pre implementáciu štrukturálnych fondov a Fondu súdržnosti EÚ vrátane znalosti úverových zdrojov a previazanosť s verejnými financiami,
-	prispieť k cielenému vytváraniu partnerských väzieb a zaisťovaniu komunikácie medzi všetkými aktérmi regionálneho rozvoja, príp. reakcie na potreby vzdelávania nižších článkov rozvoja regionálneho rozvoja,
-	pracovať s metodológiou programovania (rozpoznanie ťažko realizovateľných alebo nerealizovateľných projektov už v počiatočných fázach posudzovania projektov - výber a posudzovanie projektov),
	-	vyhodnotiť SWOT analýzu, identifikovať priority, ciele a opatrenia,
	-	pochopiť nadväznosť projektov na program (projekt ako stavebná jednotka programu, väzby projektov na sústavu programových dokumentov regionálneho rozvoja),
	-	posúdiť projekt z pohľadu požadovanej štruktúry s ohľadom na základné techniky projektovania a programovania (napr. analyzovať Log  Frame Matrix),
-	identifikovať úzke miesta predkladaných projektov na základe znalosti základov finančného riadenia, kontroly vrátane detekcie, prevencie a korekcie nezrovnalostí, znalosti základov kontrolných mechanizmov a auditu hospodárenia s prostriedkami štrukturálnych fondov a Kohézneho fondu EÚ.

Téma	Zameranie	
1. časť	
Programovanie – metodológia	
Fázy a procesy programového cyklu	Sústava programových dokumentov, cyklus a spracovanie programov.	
Aktéri regionálneho rozvoja	Zodpovedné inštitúcie, konkrétne príklady, zákon o podpore regionálneho rozvoja.	
Sústava programových dokumentov, SWOT analýza regiónu	Vysvetlenie pojmu a princípu tvorby na príkladoch, case study.	
Projekt ako nástroj implementácie programu	Pochopenie nadväznosti projektov na programy.	
Fázy projektového cyklu	Iniciatíva – definícia problému – návrhy (SMART) – realizácia – vyhodnotenie.	
Zhrnutie	Rekapitulácia, zdôraznenie najdôležitejších faktov 1. časti.	
2. časť	
Projektovanie	
Základne techniky projektovania	Log Frame Matrix, ďalšie techniky projektovania.	
Identifikácia rizík a problémov, ľudia zúčastnení na projekte	Vyhodnotenie Log Frame Matrix,  identifikácia úzkych miest, „ako rozpoznať zlý projekt?“.	
Realizované projekty v rámci SF/FS	Analýza konkrétnych projektov.	
Realizácia projektov v rámci predvstupovej pomoci	ISPA, SAPARD, PHARE 2000, podpora MSP, realizované a aktuálne prebiehajúce projekty.	
Zhrnutie	Rekapitulácia, zdôraznenie najdôležitejších faktov 2. časti.	
Záver a predloženie overovacieho testu	Vyhodnotenie testu.	
Odborná garancia:
 (konkrétny ÚOŠS)
Cieľová skupina:
Zamestnanci riadiacich orgánov, sprostredkovateľských orgánov pod riadiacim orgánom, sprostredkovateľským orgánom pod platobným orgánom, platobných jednotiek a finančnej kontroly a auditu. Vybraní  štátni zamestnanci a pracovníci územných samosprávnych celkov, ktorí absolvovali projekt A: Minimum o regionálnej a štrukturálnej politike EÚ. 
Vzdelávacie formy a metódy: 
-	prezentačný dvojdenný kurz nadväzujúci na vzdelávací projekt A (maximálne využitie 	interaktívnych metód výuky),
-	e - learning (štúdium pomocou internetového prehliadača vrátane záverečného
 skúšobného testu), 
-	doplňujúce samoštúdium s využitím študijnej literatúry alebo CD ROM.
Organizačný gestor:
(konkrétna vzdelávacia inštitúcia)
Lektorský zbor:
Lektori schválení odbornou pracovnou skupinou. 
Pedagogická dokumentácia, spätná väzba, vyhodnotenie štúdia:
Prezenčná listina, študijne materiály, anketový dotazník, vyhodnotenie štúdia lektorom na základe záverečného testu.
Didaktická technika a učebné pomôcky:
-	tabuľa,
-	flipchart,
-	projektor fólií,
-	videoprojekcia,
-	PC s projekciou (videodataprojektor),
-	prípadne e-learningové štúdium na PC.
Študijne materiály:
Texty a pracovné podklady vypracované podľa obsahu vzdelávacieho projektu.
Doporučená literatúra:
Napr. Publikácia NVF k projektu - PHARE 
Finančné zaistenie:
priamo z rozpočtu v súlade s § 10 ods. 2 zákona o ďalšom vzdelávaní.
Spôsob ukončenia kurzu: 
Záverečný test, osvedčenie o absolvovaní.

Príloha č. 5
Odborné vzdelávanie k štrukturálnym fondom a Kohéznemu fondu:

Vzorový projekt C:  Odborné vzdelávanie k štrukturálnym fondom a Kohéznemu fondu EÚ pre výkon činností riadiacich  orgánov
Odborný garant: 
(konkrétny ÚOŠS)
Predkladatelia vzdelávacích projektov: 
Riadiace, sprostredkujúce a realizačné orgány
Cieľová skupina: 
Vybraní  štátni zamestnanci. 
Odhad početnosti cieľovej skupiny: 
X štátnych zamestnancov, podľa potrieb ÚOŠS. 
Charakteristika typu vzdelávania: 
Odborný kurz zameraný na spracovanie dokumentov, projektov alebo monitoring v oblasti štrukturálnych fondov a Kohézneho fondu EÚ na riadiacej úrovni. Obsah tohto kurzu predstavuje osvojenie si danej problematiky vrátane nadväznosti na činnosť platobného orgánu a činnosť platobnej jednotky. 
Celkový rozsah: 
Cca 150 vyučovacích hodín (predpokladaný objem bude rozdielny v závislosti od konkrétneho vzdelávacieho projektu s modulárnou skladbou podľa danej cieľovej skupiny). Celkový rozsah zahŕňa vlastnú výuku, praktické cvičenia, odborné stáže vrátane zahraničných a doplňujúce samoštúdium doporučenej literatúry. 
Profil absolventa:
-	aktívne vstupovať do partnerských väzieb s ďalšími aktérmi regionálneho rozvoja (stať sa  plnoprávnym aktérom regionálneho rozvoja),
-	ovládať procesné pravidlá a normatívne nároky EÚ, znalosť programových dokumentov štrukturálnych fondov a Kohézneho fondu EÚ na všetkých úrovniach aj s pravidelnou aktualizáciou (legislatíva, rozdelenie činnosti, právomoci a zodpovednosti medzi jednotlivými subjektami – napr. platobným orgánom a platobnou jednotkou, medzi riadiacim orgánom a sprostredkujúcim orgánom),
-	ovládať postup pri tvorbe projektov, rozpoznanie ťažko realizovateľných alebo nerealizovateľných projektov, znalosť úverových zdrojov a previazanosti s verejnými financiami, posudzovať kvalitu projektu s použitím manažérskych, analytických a projektových metód (SWOT analýza, Log Frame Matrix, CBA analýza, atď.),
-	aktívna práca s analytickými postupmi pre dokumentáciu a overovanie projektov (po stránke ekonomickej, finančnej, ekologickej),
-	osvojenie si princípov programovania a partnerskej spolupráce,
-	logistická a znalostná podpora procesov pomocou subjektov podieľajúcich sa na tvorbe programových dokumentov všetkých úrovní,
-	podiel na aktivitách pri definovaní priorít regionálnej a štrukturálnej politiky na budúce programové obdobie 2007 až 2013 (schopnosť presvedčovať pri návrhu opatrení podľa národných potrieb a  platnej legislatívy),
-	podrobná znalosť implementačných štruktúr, povinnosti jednotlivých subjektov podieľajúcich sa na riadení a implementácií štrukturálnych fondov a Kohézneho fondu EÚ vrátene možností delegovania činností na jednotlivé subjekty,
-	aktívne ovládať programové dokumenty, procesné pravidlá, normatívne nároky EÚ a ďalšie predpisy a zmluvy pre implementáciu štrukturálnych fondov a Kohézneho fondu EÚ,
-	osvojenie si znalosti finančného riadenia a kontroly vrátane detekcie, prevencie a korekcie nezrovnalostí, znalosť postupov v prípade zistenia nezrovnalostí a vracania prostriedkov EK, nadviazanie na platobné procesy príslušných výkonných orgánov, platobné toky,
-	základy kontrolných mechanizmov a auditu hospodárenia s prostriedkami štrukturálnych fondov a Kohézneho fondu EÚ,
-	osvojenie si pravidiel monitoringu, monitorovacieho informačného systému a základných možností účtovného systému,
-	oboznámenie sa s požiadavkami na zaistenie publicity a informovania verejnosti o aktivitách financovaných zo štrukturálnych fondov a Kohézneho fondu EÚ.
Vzdelávacie formy a metódy: 
Forma: prezentačný kurz, ktorý zahŕňa odborné stáže vrátane zahraničných. 
Metódy: 
- využitie metodiky vzdelávania dospelých zahŕňajúcej predovšetkým:
   a) vysokú interaktívnosť a zapojenie účastníkov do diskusie,
   b) riešenie konkrétnych úloh a modelových situácií, 
- vyvážené prepojenie zahraničnej teórie a praxe s národnou prípravou, 
- zladenie  vstupných vedomostí poslucháčov, 
- modelovanie reálnych (formálnych i neformálnych) väzieb medzi spolupracovníkmi pri riešení prioritných problémov. 
Spôsob ukončenia kurzu: 
Záverečný test, osvedčenie o absolvovaní kurzu vydané ústredným orgánom štátnej správy.

Projekt D:     Odborné vzdelávanie k štrukturálnym fondom pre výkon činnosti
platobného orgánu 
Odborný garant: 
Ministerstvo financií Slovenskej republiky, (platobný orgán pre štrukturálne fondy).
Predkladateľ projektu: 
(konkrétna vzdelávacia inštitúcia)
Cieľová skupina: 
Vybraní štátni zamestnanci, ktorí vykonávajú činnosti v oblasti platobného orgánu a platobných jednotiek v rámci agendy štrukturálnych fondov a Kohézneho fondu EÚ, prípadne vybraní zástupcovia územných samosprávnych celkov, ak si takéto znalosti vyžaduje zameranie ich činnosti.
Odhad početnosti cieľovej skupiny: 
X štátnych zamestnancov, podľa potrieb ÚOŠS. 
Charakteristika typu vzdelávania: 
Odborný kurz zameraný na výkon činnosti platobného orgánu – predkladanie žiadostí a prijímanie platieb od EK a prevod finančných prostriedkov štrukturálnych fondov konečnému prijímateľovi alebo príjemcovi pomoci prostredníctvom platobných jednotiek. 

Celkový rozsah: 
Cca  22  vyučovacích hodín prezentačného kurzu (predpokladaný rozsah bude  závisieť  od konkrétneho vzdelávacieho projektu s modulárnou skladbou podľa danej cieľovej skupiny). Celkový rozsah  môže byť rozšírený  o odbornú stáž (vrátane zahraničnej) a doplňujúce samoštúdium doporučenej literatúry. 
Profil absolventa:
-	aktívne ovládať postupy pre finančné riadenie prostriedkov z EÚ, prípravu výkazov vo vzťahu k EÚ, formulárov žiadostí a checklistov,
-	aktívne ovládať postupy pri realizácii opráv financovania v praxi, detekcii, prevencii a korekcii nezrovnalostí vrátane nadväznosti na ich zachytenie v informačných systémoch a reportovaní EK,
-	aktívne ovládať postupy pre kontrolu a overovanie (certifikácia) žiadostí o platby, náležitosti žiadostí, znalosť účtovných dokladov,
-	zvládnuť základy pravidiel finančného monitoringu, účtovníctva a fungovania účtovného informačného systému, 
-	aktívne ovládať postupy a pravidlá pri ukončovaní projektov.
Vzdelávacie formy a metódy: 
Forma:  prezentačný  kurz (prípadne doplnený  odbornou stážou vrátane zahraničnej).
Metódy:	
- využitie metodiky vzdelávania dospelých zahŕňajúcej predovšetkým:
   a) vysokú interaktívnosť a zapojenie účastníkov do diskusie,
   b) riešenie konkrétnych úloh napr. prezentácie partnerov zo zahraničia a ich oponentúra,
- vyvážené prepojenie zahraničnej teórie a praxe s národnou prípravou, 
- zladenie  vstupných vedomostí poslucháčov, 
Spôsob ukončenia kurzu: 
Záverečný test, osvedčenie o absolvovaní kurzu vydané ministerstvom financií. 
Rámcový program vzdelávania pre projekt D:  Odborné vzdelávanie k štrukturálnym fondom pre výkon činnosti platobného orgánu 

Charakteristika: 
Študijný modul umožňujúci oboznámenie sa s danou problematikou pre potreby zamestnancov pôsobiacich v platobnom orgáne alebo platobných jednotkách.
Vzdelávací cieľ:
Podrobne oboznámiť účastníkov so základnými činnosťami platobného orgánu, predovšetkým so zásadami finančného riadenia, príjmu, správy a distribúcie prostriedkov ako aj certifikácie výdajov.
Rozsah:
1 beh - 22 vyučovacích hodín, samoštúdium a prípadne odborné stáže pre niektorých zamestnancov platobného orgánu a platobných jednotiek.
Predkladateľ a organizátor projektu:
Ministerstvo financií Slovenskej republiky.

Obsahové zameranie:
Po absolvovaní tohto modulu budú účastníci schopní:
-	zabezpečovať príjem a správu prostriedkov zo štrukturálnych fondov a Kohézneho fondu EÚ, pripraviť žiadosti o platby, výkazy, checklisty a odhad očakávaných výdavkov,
-	monitorovať a evidovať (vrátane účtovnej evidencie) finančné toky,
-	certifikovať uskutočnené výdaje,
-	definovať nezrovnalosti, zaistiť ich minimalizáciu, korekciu a vrátenie neoprávnene použitých prostriedkov a nevyužitých prostriedkov EK,
-	vykonávať opravy financovania.

Téma	Zameranie	
Finančné riadenie prostriedkov z EK a ukončenie programov a projektov	Hlavné zásady finančného riadenia, príjem, správa a prevod prostriedkov zo štrukturálnych fondov a Kohézneho fondu EÚ, príprava žiadostí o platby (zálohová platba, priebežné platby, platbu konečného zostatku) a výkazov vo vzťahu k EÚ, príprava checklistov a výhľadu výdajov, záverečné finančné vyrovnanie pri ukončení programov a projektov.	
Finančný monitoring a účtovníctvo	Požiadavky EK na finančný monitoring, na účtovné informačné systémy, princípy evidencie, účtovanie a reportovania o prostriedkoch štrukturálnych fondov a Kohézneho fondu EÚ.	
Certifikácia	Kontrola a overovanie (certifikácia) uskutočnených výdajov, výdaj certifikátu, náležitosti žiadostí o platby a náležitosti faktúr, požiadavky na uznatelnosť nákladov.	
Nezrovnalosti a vracanie prostriedkov EK	Detekcia, prevencia a korekcia nezrovnalostí vrátane nadväznosti na ich zachytenie v informačných systémoch a reportovanie EK, postupy v prípade zistenia nezrovnalostí, vykonávanie opráv financovanie, vrátenie neoprávnene vyplatených výdajov a nevyužitých prostriedkov EK. 	
Odborná garancia:
Ministerstvo financií Slovenskej republiky – odbor Národného fondu, (platobný orgán pre štrukturálne fondy).

Cieľová skupina: 
Vybraní štátni zamestnanci, ktorí vykonávajú činnosti v oblasti platobného orgánu a platobných jednotiek v rámci agendy štrukturálnych fondov a Kohézneho fondu EÚ, ak si takéto znalosti vyžaduje zameranie ich činnosti.
Vzdelávacie formy a metódy:
-	prezentačný kurz,
-	zahraničná stáž,
-	samoštúdium.
Organizačný gestor:
(konkrétna vzdelávacia inštitúcia)
Lektorský zbor:
Predpokladá sa využitie zahraničných expertov z členských štátov EÚ, ktorí majú praktické skúsenosti s výkonom činnosti platobného orgánu, predovšetkým štátnych zamestnancov ministerstva financií, vecne príslušných ministerstiev alebo EK, do ktorých gescie spadajú finančné toky EÚ.
Predpokladá sa okrem iného oslovenie španielskeho ministerstva zahraničných vecí, ktoré už ponúklo ČR poskytnutie odborných lektorov a zorganizovanie seminárov o problematike štrukturálnych fondov a Kohézneho fondu EÚ.
Pedagogická dokumentácia, spätná väzba, vyhodnotenie štúdia:
Prezenčná listina, študijné materiály a ďalšie podľa pokynov lektora.
Didaktická technika a učebné pomôcky:
-	tabuľa,
-	flipchart,
-	projektor fólií,
-	videoprojekcia,
-	PC s projekciou (videodataprojektor).
Študijné materiály:
Texty a pracovné podklady vypracované zahraničnými lektormi.
Spôsob ukončenia:
Osvedčenie o absolvovaní vydané Ministerstvom financií Slovenskej republiky.

Príloha č. 6
Vzorový projekt F: Pedagogická príprava školiteľov 
Odborný garant: 
(konkrétny ÚOŠS)
Predkladateľ projektu: 
(konkrétna vzdelávacia inštitúcia)
Cieľová skupina: 
Školitelia vybraní pre lektorské pôsobenie na základe odborných predpokladov, ktorí nemajú  predchádzajúce pedagogické vzdelanie a prax.
Odhad početnosti cieľovej skupiny:
Cca 50 zamestnancov.
Charakteristika typu vzdelávania:
Výcvikový kurz na získanie schopnosti školiteľa.
Celkový rozsah:
4 dni – 32 výukových hodín prezentačného kurzu.

Profil absolventa:
-	osvojenie si vybraných problémov z oblasti andragogiky, pedagogickej psychológie, pedagogiky, didaktiky a  ich aplikácia v lektorskej činnosti,
-	riešenie  praktických problémov prípravy a realizácie výuky,  
-	osvojenie  si praktických schopností v komunikácii a prezentačných schopností,
-	získanie pozitívneho postoja k lektorskej činnosti,
-	overenie si vlastných schopností a predpokladov pre lektorskú činnosť.

Vzdelávacie formy a metódy:
Prednáška s diskusiou, prípadové štúdie, práca v malých skupinách, výcvik v používaní didaktickej techniky, inscenačné metódy, individuálna príprava.
Spôsob ukončenia kurzu:
Záverečný test, osvedčenie o absolvovaní.